Google vir Onderwys: Case Studies: Corlaer College
Onderrig met Chromebooks is nou die norm by Corlaer College
Dit was regtig maklik om te gebruik. Dit het binne oomblikke gelaai, dit was nie nodig om enige iets te installeer nie en ek kon dit dadelik begin gebruik.
Rob de Groot, IT-bestuurder, Corlaer College, Nijkerk
"Ons het 'n beleid van voortdurende innovasie," sê Rob de Groot, wat al sedert 1994 die skool se IT-bestuurder is. "Ons gebruik tema-onderrig waarin vakke en onderrigmateriaal rondom spesifieke onderwerpe gegroepeer word en ons het baie oopplanwerkspasies naas die tradisionele klaskamers. In 2006 het ons 'n elektroniese onderrigomgewing begin aanneem en vroeg in 2012 het ons die potensiaal van digitale opvoeding begin bespreek. Baie skole het al tablette gebruik, maar dit het nie sleutelborde nie en ons het gedink dit sal nie werk nie. Ons het besluit om 'n rukkie te wag om te sien wat in die mark gebeur en toe te hore gekom van 'n skoolboekuitgewer wat Chromebooks loods."
Die skool het nie gehuiwer nie en Rob het sommer gou die eerste Chromebooks ontvang om te toets. "Dit was regtig maklik om te gebruik. Dit het binne oomblikke gelaai, dit was nie nodig om enige iets te installeer nie en ek kon dit dadelik begin gebruik," het hy gesê. Die Chromebooks is met entoesiasme deur die onderwysers ontvang en die skool het 85 bestel vir 'n proeflopie in drie klasse.
Die Corlaer College is 'n hoërskool in die Nederlandse dorpie, Nijkerk, met 'n totaal van 1700 leerders. Hulle is ten volle verbind tot nuwe tegnologie wat die opvoedingsproses verryk en lesse interessanter maak en was een van die eerste skole in die land wat Chromebooks gebruik het.